pythainlp/thai-wiki-dataset-v3 huggingface dataset:
เฟม

== ประวัติ ==
เดิมชื่อว่าวงปกเชิ้ต เล่นประจำอยู่ที่ ดรันเก้นผับ ปากซอยสุขุมวิท33 (ที่เดียวกับวงไฮสกูล ปัจจุบันคือวงนูโว)
มีสมาชิกอยู่ 4 คน
ไกรสร ชำนาญเวช (ปี่) กีตาร์/ร้องนำ
นัยณัฏฐ์ ชนินทร์เดช (นัท) คีย์บอร์ด/ร้องนำ (เปลี่ยนชื่อ-สกุลเป็น ภัทรณัฏฐ์ รดิศจิรเกียรติ) (เข้ามาเล่นแทนอ๊อด ที่ต้องออกจากวงไปเพื่อศึกษาต่อ)
อนุสรณ์ ม้าแก้ว (ตั้ม,ม้า) เบส (เปลี่ยนชื่อเป็น กฤช)
ภิญโญ เจริญสถิตย์พงศ์ (หนึ่ง) กลอง (เปลี่ยนชื่อเป็น ก่อเกียรติ)(เสียชีวิต 5 สิงหาคม 2560 อายุ 49 ปี)
เนื่องจากนัทได้เล่นเป็นพระเอกมิวสิกวีดีโอเพลง "ใจเดียว" ให้กับวง "เรนโบว์" และทราบมาว่านัทเองก็มีวงดนตรีเช่นกัน จึงทำให้ อาร์.เอส. ให้ความสนใจ และชวนมาทำอัลบั้มเพลง จากการแนะนำของ ปรัชญา ปิ่นแก้ว จากนั้นจึงเพิ่มสมาชิกอีก 2 คนคือ
สรวิทย์ บัวศรี (ต้น) คีย์บอร์ด ,เปียโน
ธนา อักษรพันธ์ (ออม) กีตาร์ ,ประสานเสียง
สำหรับการตั้งชื่อวง เกือบได้ชื่อว่า วง6คน กันแล้ว เพราะทีมงานเรียกกันติดปาก สุดท้ายก็ได้ชื่อว่าวง เฟม (FAME)
โดยความหมายของคำว่า เฟม แปลว่า ชื่อเสียง ,เกียรติยศ
อัลบั้มชุดที่2 ไอ้ตัวยุ่ง ได้เปลี่ยนมือกลองจากหนึ่งเป็น ชาลี สาลี่ (ภายหลังชาลีไปอยู่วง ฟลาย)
หลังจากวงเฟมได้มีผลงานไปทั้ง 2 อัลบั้มแล้ว ต่อมา ปี่, ออม, ม้า, ต้น และชาลี ทั้ง 5 คน ได้ไปเล่นดนตรีตามสถานที่บันเทิงอีกหลากหลายแห่งในกรุงเทพฯ ร่วมกันอยู่หลายปี ก่อนจะแยกย้ายกันไป
และในปี 2562 ได้มีการฉลองครบรอบ 30 ปี วงเฟม สมาชิกทั้ง 6 คน ได้กลับมารวมตัวเฉพาะกิจ จึงได้มีการจัดคอนเสิร์ตการกุศล และนำรายได้หลังหักค่าใช้จ่ายมอบให้วัดพระบาทน้ำพุ เพื่อการช่วยเหลือผู้ป่วยโรคเอดส์ต่อไป
== สมาชิก ==
ไกรสร ชำนาญเวช (ปี่) กีตาร์,ร้องนำ
นัยณัฏฐ์ ชนินทร์เดช (นัท) คีย์บอร์ด,ร้องนำ
อนุสรณ์ ม้าแก้ว (ตั้ม) เบส
สรวิทย์ บัวศรี (ต้น) คีย์บอร์ด
ธนา อักษรพันธ์ (ออม) กีตาร์
ชาลี สาลี่ (ชาลี) กลอง (ชุด2 ไอ้ตัวยุ่ง)
== อดีตสมาชิก ==
ภิญโญ เจริญสถิตย์พงศ์ (หนึ่ง) กลอง (ชุด1 คนไม่เคย)
== อัลบั้ม ==
คนไม่เคย (27 พฤษภาคม พ.ศ. 2532)
ไอ้ตัวยุ่ง (4 กุมภาพันธ์ พ.ศ. 2534)
single เพลง จิ้งจกทัก บน Youtube   ( 2 กุมภาพันธ์ 2563)
== คอนเสิร์ต ==
เมื่อเดือนมิถุนายน ปี 2532 คอนเสิร์ตใหญ่ที่วงเฟมไปร่วมคือ คอนเสิร์ต "ไฟ FAI" ซึ่งมี F= เฟม ,A= อริสมันต์ พงศ์เรืองรอง และ I= อิทธิ พลางกูร ที่ลานสวป.มหาวิทยาลัยรามคำแหง ท่ามกลางผู้ชมนับหมื่น
เคยแสดงคอนเสิร์ต Twilight Rock in Bangkok ร่วมกับกับวง TUBE วงดนตรีชื่อดังจากประเทศญี่ปุ่น ที่สวนลุมพินี แต่แสดงได้เพียงไม่กี่เพลงก็ต้องยุติการแสดงลง เนื่องจากพายุฝนมรสุมเข้ากรุงเทพฯ อันเป็นผลมาจากพายุไต้ฝุ่นเกย์เข้าถล่มประเทศไทยอย่างหนักในช่วงนั้น
29 กันยายน ปี 2562 คอนเสิร์ตใหญ่ที่วงเฟมไปร่วมคือ คอนเสิร์ต การกุศล ศิลปินไม่ทิ้งกัน 2 ที่เดอะสเตทเอเชียทีค
== อ้างอิง ==
นิตยสาร  The Guitar Express ฉบับปี 2532
ไฮไฟว์ ออม - ธนา
facebook ออม - ธนา
กลุ่มดนตรีร็อกสัญชาติไทย
ศิลปินสังกัดอาร์เอส
กลุ่มดนตรีไทยในยุค 1980
กลุ่มดนตรีที่ก่อตั้งในปี พ.ศ. 2530
วงกลุ่มหก
โรลเลอร์โคสเตอร์ไทคูน 2

โรลเลอร์โคสเตอร์ไทคูน 2 เป็นเกมส์สวนสนุกภาค 2 ของเกมส์ โรลเลอร์ โคสเตอร์ ไทคูนผู้สร้างโดย คริส ซาวเยอร์
== ภาคเสริม ==
โรลเลอร์โคสเตอร์ไทคูน 2 มีภาคเสริมดังกล่าวได้แก่ Wacky World  Time Twister Triple Thrill Pack (ภาคเสริมรวม)
วิดีโอเกมที่ออกวางจำหน่ายในปี พ.ศ. 2545
เกมสำหรับวินโดวส์
ลิเตียน

ลิเตียน (Li Dian) เป็นขุนพลคนสำคัญของโจโฉและเป็นหนึ่งขุนพลกลุ่มแรกของโจโฉ (อันได้แก่ โจหยิน โจหอง แฮหัวตุ้น แฮหัวเอี๋ยน ลิเตียน งักจิ้น) เข้าด้วยกับโจโฉตั้งแต่โจโฉประกาศเรียกคนอาสาสมัครไปปราบตั๋งโต๊ะ เป็นคนสุภาพอ่อนโยน มีความรู้ทั้งด้านการทหารและการปกครอง ได้ออกศึกเสมอ และได้ยศทหารเป็นพ้อหลู่เจียงจวิน สิ้นชีพเมื่ออายุ 36 ปี ได้รับพระราชทานบรรดาศักดิ์เป็นหมิ่นโหว (พระยา)
วุยก๊ก
บุคคลในยุคสามก๊ก
โทโมโนบุ ชิมิซุ

โทโมโนบุ ชิมิซุ  นักมวยสากลชาวญี่ปุ่น เกิดเมื่อ 28 มิถุนายน ค.ศ. 1981 ที่เมืองฟูกูอิ จังหวัดฟูกูอิ ประเทศญี่ปุ่น  จบการศึกษาจากมหาวิทยาลัยเกษตรศาสตร์โตเกียว 
ชิมิซุ มีส่วนสูง 171 เซนติเมตร เคยชิงแชมป์โลกในรุ่นฟลายเวทมาแล้ว 2 ครั้ง กับพงษ์ศักดิ์เล็ก กระทิงแดงยิม และไดซูเกะ ไนโต แต่เป็นฝ่ายแพ้น็อกไปทั้ง 2 ครั้ง ต่อมาได้เลื่อนรุ่นขึ้นมาชกในรุ่นซูเปอร์ฟลายเวท สามารถเอาชนะคะแนน อูโก กาซาเรส นักมวยชาวเม็กซิกันไปได้ในปลายเดือนสิงหาคม ค.ศ. 2011 ได้แชมป์โลกของสมาคมมวยโลก (WBA) ไปครอง แต่ทว่ายังมิทันได้ป้องกันตำแหน่ง ชิมิสึก็เกิดอาการบาดเจ็บ ไม่สามารถชกต่อไปได้ เทพฤทธิ์ สิงห์วังชา นักมวยชาวไทย จึงได้ชิงแชมป์เฉพาะกาลในรุ่นนี้ไป และได้ครองแชมป์
จนกระทั่งในวันที่ 4 เมษายน ปีต่อมา ชิมิซุก็ได้มีโอกาสตัดสินความเป็นแชมป์โลกตัวจริงกับเทพฤทธิ์ ที่โยโกฮามะ แต่เป็นฝ่ายแพ้ทีเคโอยก 9 ต่อเทพฤทธิ์
== เกียรติประวัติ ==
แชมป์โลก WBA รุ่นซูเปอร์ฟลายเวท (2011)
*ชิง 31 สิงหาคม 2011 ชนะคะแนน อูโก กาซาเรส (เม็กซิกัน) ที่ โตเกียว
แชมป์ญี่ปุ่นรุ่นฟลายเวท (2007)
เคยชิงแชมป์ต่อไปนี้แต่ไม่สำเร็จ
* ชิงแชมป์โลก WBC รุ่นฟลายเวท เมื่อ 6 เมษายน 2007 แพ้น็อค พงษ์ศักดิ์เล็ก ศิษย์คนองศักดิ์ (ไทย) ยก 7 ที่ สระบุรี
* ชิงแชมป์โลก WBC รุ่นฟลายเวท เมื่อ 30 กรกฎาคม 2008 แพ้น็อค ไดซูเกะ ไนโต (ญี่ปุ่น) ยก 10 ที่ โตเกียว
* ชิงแชมป์โลก WBA รุ่นซูเปอร์ฟลายเวท เมื่อ 4 เมษายน 2012 แพ้ทีเคโอ เทพฤทธิ์ สิงห์วังชา (ไทย) ยก 9 ที่ โยโกฮามะ
== อ้างอิง ==
สถิติการชก boxrec.com 
นักมวยสากลชาวญี่ปุ่น
บุคคลจากฟูกูอิ
แชมป์โลก WBA
ธัมมวิจยะ

ธัมมวิจยะ (ธัมมะวิจะยะ) คือ การหาความจริง  มี 3 อย่างคือ
สุตธรรมวิจย การหาความจริงจากการรับมาจากผู้อื่น เช่นฟังมา อ่านหนังสือมา ข้อดีคือได้ง่าย ข้อเสียสิ่งที่รู้มาอาจไม่จริง เชียงใหม่อาจไม่ได้อยู่ทิศเหนือของประเทศไทยก็ได้
จินตธรรมวิจย การหาความจริงจากการคิด เช่นเห็นเก้าอี้ ลอยน้ำได้ เก้าอี้อีกอันเป็นไม้ย่อมลอยน้ำ ได้เหมือนกัน ข้อเสีย กลไกทางตรรกศาสตร์มีข้อจำกัด คือ เช่น ไม่มีกิเลสคือพระอรหันต์ ก้อนหินไม่มี กิเลส ก้อนหินคือพระอรหันต์ สิ่งที่ใส่ดอกไม้คือแจกัน เอากะละมังใส่ดอกไม้ กะละมังคือแจกัน เป็นต้น ข้อ ดีไว ไม่ต้องพิสูจมาก ข้อเสียอาจผิดพลาด
ภาวนาธรรมวิจย ภาวนาแปลว่าทำให้เกิดมีเกิดเป็น หมายถึงการหาความจริงจากการทดลอง เช่น เอานิ้วจิ้มน้ำแข็งจะรู้สึกเย็น ทดลองกี่ครั้งก็เหมือนเดิม ข้อดี แน่นอนถูกต้อง ข้อเสียคือช้าถ้าจะทำทุกเรื่อง ดัง นั้นเราจึงควรต้องใช้ทั้ง3อย่างร่วมกันในแต่ล่ะกรณี
ศาสนาพุทธ
มิยุกิ คัมเบะ

มิยุกิ คันเบ  เกิดเมื่อวันที่  7 พฤษภาคม พ.ศ. 2527 และเสียชีวิตเมื่อวันที่ 18 มิถุนายน พ.ศ. 2551 (อายุ 24 ปี) เป็นนักแสดง ชาวญี่ปุ่น ที่แจ้งเกิดจากการรับบทเป็น ซึกิโนะ อุซากิ ในเซเลอร์มูนมิวสิเคิล ในปี ค.ศ. 2000 - ค.ศ. 2001
เนื่องจากมีปัญหาเรื่องสุขภาพ เธอจึงต้องยุติการแสดงลงในเดือนกุมภาพันธ์ พ.ศ. 2550 ทั้งที่ยังคงมีการแสดงเรื่อง Les Misérables ฉบับละครเพลงอยู่  จนกระทั่งเมื่อเช้า ของวันที่ 18 มิถุนายน เวลาประมาณ 4:08 นาฬิกา  เธอก็ได้เสียชีวิตลง ด้วยภาวะอาการหัวใจล้มเหลว
== ข้อมูลส่วนตัว ==
ชื่อจริง : มิยุกิ คัมเบะ  
วันเกิด : 7 พฤษภาคม พ.ศ. 2527
สถานที่เกิด : จังหวัดคะนะงะวะ  ประเทศญี่ปุ่น
วันเสียชีวิต : 18 มิถุนายน พ.ศ. 2551 (อายุ 24 ปี)
กรุ๊ปเลือด : O ( โอ )
ส่วนสูง : 161 ซม.
ไซส์รองเท้า : 23.5 ซม.
ของชอบ : ศิลปะ, สีชมพู, สายรุ้ง, วิทยาศาสตร์
งานอดิเรก : วิ่งไกล, เดินเล่น,  เล่นเทนนิส, คุยโทรศัพน์, ไปหาเพื่อน
ความสามารถพิเศษ :   เล่นอิเล็คโทน
เวปไซต์ติดต่อ : Miyuki Kanbe @ Rouge Official Web Site
== ผลงาน ==
=== ละครโทรทัศน์ ===
[28.11.1999] Moero!! Robocon (ตอนที่ 43) ..... Nanako Yokokawa
[xx.xx.2001] D-girls Idol Tantei San Shimai Monogatari (ตอนที่ 11)
[20.01.2003] Hatchobori no Nana Nin (ตอนที่ 3) ..... Oyumi
[xx.xx.2005 - xx.xx.2006] Kamen Rider Hibiki ..... Hinaka Tachibana
[20.04.2006 - 22.06.2006] Kyoto Chiken no Onna ..... Tamiko Kuraki
=== ภาพยนตร์ ===
[05.07.2003] Battle Royale II (Batoru rowaiaru II: Chinkonka) ..... Kyouko Kakehi
[10.07.2004] 69 sixty nine
[03.09.2005] Kamen Rider Hibiki & The Seven Fighting Demons ..... Hinaka Tachibana / Hinako
=== เพลง ===
Taiyou no Rakuen ~Promised Land~ (First opening theme การ์ตูนเรื่อง "Mermaid Melody Pichi Pichi Pitch")
Rainbow Notes♪ (Second opening theme การ์ตูนเรื่อง "Mermaid Melody Pichi Pichi Pitch")
== แหล่งข้อมูลอื่น ==
เว็บไซต์อย่างเป็นทางการ 
Anime News Network 
ข่าวการเสียชีวิตจาก Sanspo  
ข่าวการเสียชีวิตแปลไทยจาก Cartoon  
นักแสดงหญิงชาวญี่ปุ่น
บุคคลที่เกิดในปี พ.ศ. 2527
บุคคลที่เสียชีวิตในปี พ.ศ. 2551
นักร้องป็อปญี่ปุ่น
นางแบบญี่ปุ่น
เทอร์โบ: อะพาวเวอร์เรนเจอร์มูฟวี่

เทอร์โบ: อะพาวเวอร์เรนเจอร์มูฟวี่ (Turbo: A Power Rangers Movie) เป็นภาพยนตร์ภาคจากไมตี้ มอร์ฟฟิน พาวเวอร์เรนเจอร์ เดอะมูฟวี่ อำนวยการสร้างโดย Jonathan Tzachor บริษัทซาบานเอ็นเตอร์เทนเมนต์ และจัดจำหน่ายทเวนตีธ์เซนจูรีฟอกซ์ โดยโดยออกฉายในวันที่ 28 มีนาคม ค.ศ. 1997
== ตัวละคร ==
Tommy Oliver
Justin Stewart
Adam Park
Tanya Slaon
Kat
== ดูเพิ่ม ==
พาวเวอร์เรนเจอร์ส ฮีโร่ทีมมหากาฬ
Turbo A Power Rangers The Movie
ภาพยนตร์ที่สร้างจากภาพยนตร์ชุดทางโทรทัศน์
ภาพยนตร์โดยทเวนตีธ์เซนจูรีฟอกซ์
ภาพยนตร์อเมริกัน
ภาพยนตร์ศิลปะการต่อสู้
ภาพยนตร์ภาคต่อ
ภาพยนตร์ภาษาอังกฤษ
ภาพยนตร์พาวเวอร์เรนเจอร์
Turbo A Power Rangers The Movie
ภูเวียงโกซอรัส สิรินธรเน

ภูเวียงโกซอรัส สิรินธรเน  หมายความว่า "สัตว์เลื้อยคลานยักษ์แห่งภูเวียง" เป็นชื่อสกุลของไดโนเสาร์ที่พบในภาคตะวันออกเฉียงเหนือของประเทศไทย ในหมวดหินเสาขัว อายุราวยุคครีเตเชียสตอนต้น ประมาณ 130 ล้านปีมาแล้ว เป็นไดโนเสาร์ซอโรพอด (sauropod - ไดโนเสาร์กินพืชคอยาว) ชนิดแรกที่บรรยายลักษณะจากประเทศไทย จัดอยู่ในกลุ่ม Titanosaur ซึ่งเป็นซอโรพอดขนาดกลาง ความยาวประมาณ 15-20 เมตร โดยตัวอย่างต้นแบบ (type specimens) พบที่ภูเวียง อำเภอภูเวียง (อำเภอเวียงเก่า ในปัจจุบัน) จังหวัดขอนแก่นเมื่อปี พ.ศ. 2525 และได้รับการบรรยายลักษณะเมื่อปี พ.ศ. 2537 (ค.ศ. 1994)
พบกระดูกภูเวียงโกซอรัส สิรินธรเน จากหลายแหล่งในภาคตะวันออกเฉียงเหนือ โดยเฉพาะแหล่ง วัดสักกะวัน ภูกุ้มข้าว อำเภอสหัสขันธ์ จังหวัดกาฬสินธุ์ (ปัจจุบันเป็นที่ตั้งของพิพิธภัณฑ์สิรินธร ศูนย์ศึกษาวิจัยและพิพิธภัณฑ์ไดโนเสาร์ภูกุ้มข้าว) ซึ่งพบโครงกระดูกอย่างน้อย 6 ตัว จำนวนมากกว่า 800 ชิ้น และแหล่งภูเวียง อำเภอเวียงเก่า จังหวัดขอนแก่น สถานที่พบเป็นครั้งแรก (type locality) พบกระดูกของพวกวัยเยาว์ ขนาดประมาณ 2 เมตร สูง 0.5 เมตรรวมอยู่ด้วย
กรมทรัพยากรธรณีขอพระราชทานชื่อชนิดจากสมเด็จพระเทพรัตนราชสุดาฯ สยามบรมราชกุมารี เพื่อเฉลิมพระเกียรติพระองค์ท่านที่สนพระทัยงานในด้านธรณีวิทยา และบรรพชีวินวิทยาในประเทศไทย
== อ้างอิง ==
MARTIN, V., BUFFETAUT, E. and SUTEETHORN, V. 1994. A new genus of sauropod dinosaur from the Sao Khua formation (Late Jurassic or early Cretaceous) of northeastern Thailand . Comptes Rendus de l’Académie des Science de Paris. 319 (2) : 1085-1092.
Phuwiangosaurus at DinoRuss Web Site 
MARTIN, V., BUFFETAUT, E. and SUTEETHORN, V. 1993. Jurassic sauropod dinosaurs of Thailand: a preliminary report. In THANASUTIPITAK, T. (ed.). Proceedings of the International Symposium on Biostratigraphy of mainland Southeast Asia. Chiang Mai University. 2: 415-425.
MARTIN, V., SUTEETHORN, V. and BUFFETAUT, E. 1999. Description of the type and referred material of Phuwiangosaurus sirindhornae Martin, Buffetaut and Suteethorn, 1994, a sauropod from the Lower Cretaceous of Thailand. Oryctos 2: 39-91.
ไดโนเสาร์ในประเทศไทย
ไดโนเสาร์ในยุคครีเทเชียส
ซากดึกดำบรรพ์ในประเทศไทย
ซอโรพอด
สิ่งมีชีวิตที่ตั้งชื่อตามพระนามของพระบรมวงศานุวงศ์ไทย
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
อำเภอภูเวียง
อำเภอเวียงเก่า
ฌ็อง-บาติสต์ บีโย

ฌ็อง-บาติสต์ บีโย (Jean-Baptiste Biot; 21 เมษายน พ.ศ. 2317, ปารีส - 3 กุมภาพันธ์ พ.ศ. 2405, ปารีส) เป็นนักฟิสิกส์ นักดาราศาสตร์ และนักคณิตศาสตร์ชาวฝรั่งเศสในตอนต้นคริสต์ศตวรรษที่ 19 เขาได้ศึกษาถึงทิศทางของแสงเมื่อเดินทางผ่านสารเคมีใดสารเคมีหนึ่ง รวมไปถึงความสัมพันธ์ของกระแสไฟฟ้าและแม่เหล็ก กฎของบีโย–ซาวาร์ซึ่งอธิบายถึงสนามแม่เหล็กที่สร้างโดยกระแสที่คงที่ ได้รับการช่วยเหลืออย่างมากจากเฟลิกซ์ ซาวาร์ บีโยเป็นคนแรก ๆ ที่ได้พบถึงคุณสมบัติของแสงของแร่ไมกา และเพราะฉะนั้นสสารที่อยู่ในไมกาก็ใช้ชื่อแทนเขาคือไบโอไทต์

== หนังสือที่เขียนโดยบีโย ==
Traité élémentaire d'astronomie physique (Klostermann, 1810-1811)
Traité de physique expérimentale et mathématique( Deterville, 1816)
Précis de l'histoire de l'astronomie chinoise (impr. impériale, 1861)
Études sur l'astronomie indienne et sur l'astronomie chinoise (Lévy frères, 1862)
Mélanges scientifiques et littéraires (Lévy frères, 1858)
Recherches sur plusieurs points de l'astronomie égyptienne (Didot, 1823)
== บรรณานุกรม ==
== แหล่งข้อมูลอื่น ==
Catholic Enyclopedia article
บุคคลจากปารีส
นักฟิสิกส์ชาวฝรั่งเศส
นักประกอบแว่น
นักคณิตศาสตร์ชาวฝรั่งเศส
นักคณิตศาสตร์ในคริสต์ศตวรรษที่ 19
สมาชิกอากาเดมีฟร็องแซซ
ศิษย์เก่าจากเอกอลปอลีแต็กนิก
ลักขณวันตะ

ลักขณะ คือ สิ่งที่ใช้เป็นจุดสังเกต, เครื่องหมายที่ใช้กำหนดเพื่อดูลักขณวันตะ.
ลักขณวันตะ คือ สิ่งใดสิ่งหนึ่งที่มีจุดสังเกตอยู่, สิ่งที่มีลักขณะ ซึ่งสามารถสังเกตหรือพิจารณาได้ด้วยการคิดถึงลักขณะ.
== อ้างอิง ==
คำศัพท์ศาสนาพุทธ
ลักษณะ (ศาสนาพุทธ)

ลักษณะ(ลกฺขณํ) แปลว่า เครื่องทำสัญลักษณ์, เครื่องกำหนด, เครื่องบันทึก, เครื่องทำจุดสังเกต, ตราประทับ เปรียบได้กับภาษาอังกฤษในคำว่า marker
คำว่าลักษณะนี้ ในพระไตรปิฎกและอรรถกถาใช้เรียกทั้งบัญญัติและปรมัตถ์ โดยมีหลักการแบ่งเป็นหลักอยู่ดังนี้ :-
ถ้าเป็นปรมัตถธรรม มีสภาวะอยู่จริง เรียกว่า ปัจจัตตลักษณะ หรือ วิเสสลักษณะ เช่น การรับรู้เป็นลักษณะของจิต เพราะทำให้เราสามารถกำหนดเจาะจงลงไปได้ว่า "นี้เป็นจิต ไม่ใช่ดิน" เป็นต้น. จะสังเกตได้ว่าลักษณะแบบนี้ก็คือตัวสภาวะนั้นๆนั่นเอง เพราะสามารถกำหนดหมายลงไปได้ด้วยตัวเอง เช่น จิตก็คือการรับบรู้-การรับรู้ก็คือจิต เป็นต้น ฉะนั้น ท่านจึงตั้งชื่อว่า ปัจจัตตลักษณะ(ปฏิ+อัตต+ลักขณะ) แปลว่า เอกลักษณ์, เอกลักษณ์เฉพาะตัว, สัญลักษณ์ส่วนตัว, ตราส่วนตัว.
ถ้าไม่ใช่ปรมัตถธรรม ไม่มีสภาวะอยู่จริง เรียกว่า "บัญญัติ" เช่น อนิจจลักษณะเป็นลักษณะของขันธ์ ๕ เพราะทำให้เราสามารถกำหนดเจาะจงลงไปได้ว่า "สิ่งนี้เป็นตัวอนิจจัง(ขันธ์) ไม่ใช่นิพพาน", เช่นเดียวกัน นิจจลักษณะก็เป็นลักษณะของนิพพาน เพราะทำให้เราทราบได้ว่า "สิ่งนี้เป็นนิพพาน ไม่ใช่ขันธ์", คำว่า "จักขุปสาท" เป็นลักษณะของตัวจักขุปสาท เพราะทำให้เราระลึกถึงจักขุปสาทนั้นได้ เป็นต้น. จะสังเกตได้ว่าลักษณะแบบนี้เป็นสิ่งที่ทำให้ทราบถึงตัวสภาวะได้(เช่นคำว่า "จักขุปสาท") หรือไม่ก็สามารถจะทำให้ทราบถึงบัญญัติที่มีความเกี่ยวเนื่องกับสภาวะได้ (เช่น อนิจจลักษณะ) เป็นต้น. อนึ่ง ไตรลักษณ์ ก็จัดเข้าในลักษณะประเภทที่ ๒ นี้ด้วย เพราะท่านระบุไว้ว่าเป็นบัญญัติ.
== ดูเพิ่ม ==
บัญญัติ
ไตรลักษณ์
ลักขณวันตะ
== อ้างอิง ==
คำศัพท์ศาสนาพุทธ
การขจัดพิษ

การขจัดพิษหรือการถอนพิษ (detoxification ; อักษรย่อ: detox) คือ กระบวนการกำจัดของเสียและสารพิษแปลกปลอมที่ตกค้างอยู่ภายในร่างกายให้หมดไปโดยทางการแพทย์ สามารถกิน สิ่งที่มีชีวิตทั้งหลายไม่ได้จำเพาะมนุษย์เท่านั้น นอกจากนี้ยังกินไปถึง กระบวนการเลิกเสพยาเสพติด เช่นการเลิกดื่มสุรา เพื่อให้ร่างกายกลับเข้าสู่สมดุลอีกครั้งหนึ่ง ในทางการแพทย์ เมื่อร่างกายได้รับสารพิษเข้าไป เราสามารถให้ยาแก้พิษ หรือ ล้างสารพิษออกจากร่างกาย ด้วยวิธีการที่เรียกว่า การแยกสารผ่านเยื่อ (Dialysis) หรือ ในบางกรณีอาจใช้สารบางอย่างในการจับสารพิษจำพวกโลหะหนัก เพื่อขจัดออกจากร่างกาย เรียกว่าวิธีการนี้ว่า Chelation therapy
การแพทย์ทางเลือกหลายแขนงพยายามเผยแพร่วิธีการล้างพิษวิธีต่างๆ เช่น วิธีล้างพิษด้วยการกินอาหาร แต่วิธีเหล่านี้ยังขาดหลักฐานสนับสนุนว่ามีประโยชน์ต่อสุขภาพ กองทุน sense about science ของอังกฤษกล่าวชัดแจ้งว่า ผลิตภัณฑ์ล้างพิษส่วนใหญ่ขาดหลักฐานสนับสนุน ถือได้ว่าเป็นการเสียเงินโดยเปล่าประโยชน์
== อ้างอิง ==
สุขภาพ
การขจัดพิษ
จตุกโกฏิ

“จตุกโกฏิ” หรือ “จตุกโกณะ” แปลว่า สี่มุม (Tetra-Lemma, or Four Coners, or Four Alternatives).
จตุกโกฏิ เป็นวิธีคิดแบบหนึ่งของพระพุทธศาสนาฝ่ายมหายาน คล้ายกับลัทธิของสัญชัยเวลัฏฐบุตรในสมัยพุทธกาล โดยมีหลักการดังนี้ :-
1.  It  is  A  (Positive Thesis-Affirmation)
2.  It is not A (Negative Counter-Thesis-Negation)
3.  It is both A and not A (Conjunctive Affirmation of the first two)
4.  It is neither A nor  not A  (Disjunctive Denial of the first two)
โกฏิที่ ๑ เป็นบทตั้งยืนยัน
โกฏิที่ ๒ เป็นบทตั้งแย้งปฏิเสธ
โกฏิที่ ๓ เป็นบทตั้งโดยการรวมโกฏิที่ ๑ และ ๒ เพื่อสร้างข้อเลือกที่ ๓
โกฏิที่ ๔ เป็นบทตั้งที่ปฏิเสธทั้งหมด เพื่อสร้างข้อเลือกที่ ๔
ประเด็นสำคัญอยู่ที่โกฏิที่ ๔ ซึ่งมุ่งที่จะทำให้หมดหนทางที่เราอาจจะกล่าวถึงบางสิ่งบางอย่างต่อไป (It is meant to exhaust the ways) อยู่ในฐานะเป็น “อุตตระ” หมุนกลับไปลบล้างแบบที่ ๑-๓ ได้ทั้งหมด ทฤษฎีจตุกโกฏิถูกสร้างขึ้นมา เพื่อที่จะบอกว่า การตอบปัญหาเกี่ยวกับโลกและชีวิตโดยใช้คำว่า “ใช่(Yes)” หรือ “ไม่ใช่(No)” นั้นเป็นการให้คำตอบที่ไม่ยุติธรรมต่อสัจภาวะ ไม่สามารถให้เข้าถึงคำตอบที่ถูกต้องได้  ยิ่งอธิบายความมากก็ยิ่งห่างไกลจากสัจภาวะ จตุกโกฏิของนาคารชุนเพื่อจะพิสูจน์ว่าทรรศนะใด ๆ ก็ตามที่ใครก็ตามแสดงออกมาล้วนไม่ถูกต้อง นาคารชุนสร้างจตุกโกฏิขึ้นมาไม่ได้มีจุดประสงค์ที่จะพิสูจน์ทรรศนของตนเอง ดังข้อความว่า
"ถ้าข้าพเจ้าสร้างสมมติฐาน(หรือบทตั้ง)ขึ้นมา  พวกคุณอาจจะพบความบก  พร่องเกี่ยวกับสมมติฐานนั้นได้ เนื่องจากข้าพเจ้าไม่มีสมมติฐานที่จะสร้าง    ปัญหาที่จะพิสูจน์ว่ามันจริงหรือไม่จริง จึงไม่เกิดขึ้น"
นาคารชุนถือคติว่า “เมื่อไม่มีแผลบนฝ่ามือ ยาพิษก็ไม่สามารถซึมซาบเข้าไปได้” และท่านได้นำวิภาษวิธีแบบจตุกโกฏิไปใช้ตอบโต้คน ๒ พวก คือ (๑)พวกยึดถือคัมภีร์อย่างเคร่งครัด และมีศรัทธาโดยไม่ต้องพิสูจน์-Dogmatist=พวกสิทธันตนิยม (๒)พวกเหตุผลนิยม พยายามอธิบายธรรมชาติโดยกระบวนการแห่งเหตุผล-Rationalist
==อ้างอิง==
ตรรกศาสตร์
ลัทธิ
จตุกโกฏิ
จตุกโกฏิ
โรงเรียนแม่ใจวิทยาคม

โรงเรียนแม่ใจวิทยาคม เป็นโรงเรียนมัธยม  อยู่ใน อำเภอแม่ใจ จังหวัดพะเยา
'''โรงเรียนแม่ใจวิทยาคม
เริ่มก่อตั้งเมื่อ พ.ศ. 2515 โดยอำเภอแม่ใจได้สงวนที่ดิน ไว้ที่หมู่ที่ 9 ต.ศรีถ้อย อ.แม่ใจ จ.พะเยา  มีเนื้อที่ 49 ไร่ 3 งาน 20 ตารางวา โดยหาเงินทุนจากเงินบริจาค 42,200 บาท  ได้รับความอนุเคราะห์จากแขวงการทางพะเยา นำรถมาเกรดได้พื้นที่ 20 ไร่ และได้เงินสมทบเพิ่มอีก 20,000 บาท รวม 62,200 บาท ได้รับอนุมัติให้เปิดชั้น มศ. 1 จำนวน 1 ห้อง สาขาอำเภอพะยา มีนักเรียนมาสมัคร 65 คน รับได้ 45 คน  โดยครั้งแรกอาศัย โรงเรียนบ้านศรีถ้อยเรียนชั่วคราว ทางอำเภอได้ก่อสร้างอาคารฝึกงาน 1 หลัง ขนาด 10 x 22 เมตร  และได้ย้ายนักเรียนจากโรงเรียนบ้านศรีถ้อยมาเรียนเมื่อวันที่ 12 สิงหาคม 2515 จนจึงปัจจุบันนี้
== แหล่งข้อมูลอื่น ==
เว็บไซต์โรงเรียนแม่ใจวิทยาคม 
กลุ่มบนเฟสบุ๊ค
โรงเรียนสังกัดสำนักงานเขตพื้นที่การศึกษามัธยมศึกษาพะเยา
โรงเรียนมัธยมศึกษาประจำอำเภอในจังหวัดพะเยา
สิ่งก่อสร้างในอำเภอแม่ใจ
ถนนลาดปลาเค้า

ถนนลาดปลาเค้า (Thanon Lat Pla Khao) คือชื่อถนนสายหนึ่งของกรุงเทพมหานครที่อยู่ในการดูแลของสำนักการโยธา โดยเป็นถนนที่เชื่อมระหว่างถนนเสนานิคม 1 ถนนประเสริฐมนูกิจ และถนนรามอินทรา
ชื่อถนนนั้นมาจากชื่อชุมชน คือ ชุมชนลาดปลาเค้า บริเวณที่ตั้งของชุมชนมีวัดชื่อ วัดลาดปลาเค้า เป็นวัดเก่าแก่ก่อตั้งมาก่อน พ.ศ. 2409 เดิมมีชื่อเรียกว่า "ราบปลาเค้า" เนื่องจากเป็นพื้นที่ราบ และมีปลาเค้า ซึ่งเป็นปลาหนังน้ำจืดชุกชุม ต่อมาจึงได้เพี้ยนเป็น ลาดปลาเค้า อย่างในปัจจุบัน
==อ้างอิง==
==แหล่งข้อมูลอื่น==
ลาดปลาเค้า
ลาดปลาเค้า
ลาดปลาเค้า
โรมุลุสและแรมุส

โรมุลุส (Romvlvs; 771 ปีก่อนคริสต์ศักราช - 717 ปีก่อนคริสต์ศักราช) และ แรมุส (Remvs; 771 ปีก่อนคริสต์ศักราช - 753 ปีก่อนคริสต์ศักราช) เป็นบุคคลในเรื่องปรัมปราเกี่ยวกับการก่อตั้งกรุงโรม ทั้งสองเป็นบุตรชายฝาแฝดของเรอา ซิลวิอา นักบวชหญิงพรหมจรรย์ กับมาร์ส เทพเจ้าแห่งสงคราม
ตำนานการก่อตั้งกรุงโรมปรากฏอยู่ในบันทึกของพลูทาร์ก นักปราชญ์กรีก และลิวี นักประวัติศาสตร์ชาวโรมัน โดยตำนานกล่าวว่า โรมุลุสและแรมุสถูกทิ้งไว้ริมแม่น้ำไทเบอร์มาตั้งแต่แบเบาะ และเติบโตขึ้นจากการเลี้ยงดูของหมาป่า เมื่ออายุ 18 ปี โรมุลุสและแรมุสออกเดินทางจากหมู่บ้านเพื่อไปตั้งหมู่บ้านใหม่ หมู่บ้านของโรมุลุสชื่อ "โรม" หมู่บ้านของแรมุสชื่อ "รีมอเรีย" (ปัจจุบัน ไม่มีผู้ใดทราบตำแหน่งที่แน่นอนของหมู่บ้านนี้แล้ว)  ต่อมาทั้งคู่เกิดขัดแย้งกันและได้ประลองกำลังกันเมื่อวันที่ 21 เมษายน 753 ปีก่อนคริสต์ศักราช และแรมุสเสียชีวิตในการประลองครั้งนั้น ต่อมาโรมุลุสได้เป็นกษัตริย์องค์แรกของโรม
โรมุลุสปกครองกรุงโรมอยู่เป็นเวลา 38 ปี และหายสาบสูญไปหลังจากเกิดพายุอย่างกะทันหัน ตำนานกล่าวว่า โรมุลุสไปเกิดใหม่บนสวรรค์ในนามของ "กวิรีนุส" (Qvirinvs)
== เชิงอรรถ ==
ฝาแฝดเหมือน
บุคคลฝาแฝด
เทพเจ้าโรมัน
ผู้ก่อตั้งเมือง
โรงพยาบาลกรุงเทพคริสเตียน

โรงพยาบาลกรุงเทพคริสเตียน เป็นโรงพยาบาลเอกชน ตั้งอยู่ริมถนนสีลม แขวงสุริยวงศ์ เขตบางรัก กรุงเทพมหานคร
== ประวัติ ==
เมื่อปี พ.ศ. 2403 ที่มีการก่อตั้งมิชชันนารี คณะเพรสไบทีเรียนมิชชั่นขึ้นในกรุงเทพฯ โดยงานทางการแพทย์ของมิชชันนารี เริ่มมีโรงพยาบาลที่ดำเนินงานอยู่ภายใต้มูลนิธิเป็นแห่งแรกในช่วงสงครามโลกครั้งที่สอง เมื่อคณะอเมริกันเพรสไบทีเรียนมิชชั่น ร่วมกับสภาคริสตจักรในประเทศไทย จัดซื้อที่ดินบนถนนสีลม มีเนื้อที่ประมาณ 11 ไร่ พร้อมอาคารไม้หลังเก่าที่ปลูกสร้างอยู่เดิม และดัดแปลงเป็นโรงพยาบาล  เปิดให้รักษาพยาบาล ในชื่อ “โรงพยาบาลกรุงเทพคริสเตียน”  โดยมีพิธีเปิดอย่างเป็นทางการ เมื่อวันที่ 3 ธันวาคม พ.ศ. 2492
การดำเนินกิจการของโรงพยาบาลกรุงเทพคริสเตียน ในช่วง 4-5 ปีแรกประสบความสำเร็จเป็นอย่างดี มีผู้ป่วยมาใช้บริการเพิ่มมากขึ้นอย่างต่อเนื่อง จนต้องขยับขยายพื้นที่ โดยดำเนินการก่อสร้างอาคารคอนกรีต 3 ชั้นขึ้นหลังหนึ่ง เพื่อเปิดเป็นแผนกรับผู้ป่วยนอก แผนกธุรการ แผนกทันตกรรม แผนกชันสูตรโรค ห้องนมัสการ และแผนกเภสัชกรรม และในปี พ.ศ. 2503 โรงพยาบาลรับเงินบริจาคของคุณหญิงเมธาธิบดี จึงก่อสร้างอาคารศัลยกรรมเพิ่มขึ้นอีกหลังหนึ่ง โดยสมเด็จพระศรีนครินทราบรมราชชนนี ทรงพระกรุณาเสด็จฯ ทรงเปิดอาคารอย่างเป็นทางการ เมื่อวันที่ 27 มกราคม พ.ศ. 2504
ด้วยจำนวนคนไข้เพิ่มมากขึ้นเป็นลำดับ อีกทั้งอาคารหลังเก่า ที่ดัดแปลงเริ่มไม่เหมาะสม ทางโรงพยาบาลจึงดำเนิน โครงการก่อสร้าง “อาคารประสงค์ชัยรัตน์” ซึ่งเป็นอาคารหลังใหม่ ที่มีขนาดใหญ่และทันสมัยกว่า มีการหาเงินทุนที่ใช้ในการก่อสร้าง โดยการจัดฉายภาพยนตร์ รอบปฐมทัศน์เรื่อง 80 วันรอบโลก ซึ่งได้รับพระมหากรุณาธิคุณจากพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินีนาถ เสด็จฯ ทอดพระเนตรภาพยนตร์ในรอบนี้ และยังพระราชทาน พระราชทรัพย์ส่วนพระองค์ สมทบทุนการก่อสร้างอาคารคนไข้ภายใน และทรงพระกรุณา เสด็จฯ เปิดอาคารเมื่อวันที่ 10 พฤศจิกายน พ.ศ. 2508
โรงพยาบาลก่อสร้างอาคารหอพัก 9 ชั้นขึ้น ในปี พ.ศ. 2513 เพื่อเป็นที่พักของแพทย์ พยาบาล และเจ้าหน้าที่ ชั้นล่างเป็นห้องอาหารและห้องครัวที่ทันสมัย และต่อมา ก่อสร้างอาคารสำนักงานสูง 15 ชั้นขึ้นทางด้านถนนสุรวงศ์ ในนาม “อาคารมูลนิธิแห่งสภาคริสตจักรในประเทศไทย (อาคาร ซีซีที.)” เพื่อเป็นเกียรติแก่ สภาคริสตจักรในประเทศไทย โดยเปิดให้สำนักงานต่าง ๆ เช่า และมีอาคารจอดรถสูง 10 ชั้น โดยได้รับพระมหากรุณาธิคุณจาก สมเด็จพระเทพรัตนราชสุดาฯ สยามบรมราชกุมารี เสด็จฯ ทรงเป็นประธานเปิดอาคารเมื่อวันที่ 3 สิงหาคม พ.ศ. 2530
== บริการ ==
บริการที่ทางโรงพยาบาลเปิดให้บริการ มีดังนี้
ศูนย์เฉพาะทาง
*ศูนย์รักษ์สายตา
*ศูนย์เลเซอร์ผิวหนังผิวพรรณ
*ศูนย์ตรวจสุขภาพ
*ศูนย์ทันตกรรม
*ศูนย์ตรวจคลื่นไฟฟ้าหัวใจและการนอนหลับ
แผนก
*แผนกจักษุ
*แผนกหู คอ จมูก
*แผนกสูตินรีเวชกรรม
*แผนกกุมารเวชกรรม
*แผนกศัลยกรรมออโธปิดิกส์
*แผนกศัลยกรรม
*แผนกรังสีวิทยา
*แผนกอายุรกรรม
**แผนกอายุรกรรม - หน่วยตรวจรักษาโรคหัวใจ
**แผนกอายุรกรรม - หน่วยตรวจรักษาโรคปอด
**แผนกอายุรกรรม - หน่วยตรวจรักษาโรคระบบทางเดินอาหาร
**แผนกอายุรกรรม - หน่วยตรวจรักษาโรคต่อมไร้ท่อ
**แผนกอายุรกรรม - หน่วยตรวจรักษาโรคภูมิแพ้
**แผนกอายุรกรรม - หน่วยตรวจรักษาโรคไต
**แผนกอายุรกรรม - หน่วยประสาทวิทยา
**แผนกอายุรกรรม - หน่วยตรวจรักษาโรคติดเชื้อ
**แผนกอายุรกรรม - หน่วยจิตเวช
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
โรงพยาบาลในกรุงเทพมหานคร
โรงพยาบาลเอกชนในประเทศไทย
สีลม
อสุรผัด

อสุรผัด เป็นบุตรของหนุมานกับนางเบญกาย มีหน้าเป็นลิง แต่มีหัวและตัวเป็นยักษ์ กายสีเหลืองเลื่อม เมื่อพิเภกผู้เป็นตาถูกท้าวจักรวรรดิกับไพนาสุริยวงศ์จับไปขังไว้ อสุรผัดจึงหนีมาหาหนุมาน เล่าเรื่องราวให้ฟังและพากันไปเข้าเฝ้าพระราม พระรามจึงโปรดให้พระพรตกับพระสัตรุตยกกองทัพไปปราบ ซึ่งเป็นการทำศึกกับกรุงลงกาครั้งที่สอง และต่อเนื่องไปเป็นศึกกรุงมลิวัน เมื่อเสร็จศึกแล้วพระรามได้แต่งตั้งให้อสุรผัดมีตำแหน่งเป็นพระยามารนุราช มหาอุปราชแห่งกรุงลงกา

== ลักษณะและความเป็นมาของตัวละคร ==
== ศิลปะการแสดงของไทย  ==
การแสดงชุดอสุรผัดของสำนักการสังคีต กรมศิลปากร
== อ้างอิง ==
อสุรผัด จิตรกรรมฝาผนังวัดหัวลำโพง wathualampong.com 
โคลงภาพจิตรกรรมฝาผนังที่พระระเบียงวัดพระศรีรัตนศาสดาราม ห้องที่ ๑๓๐ - Bloggang เพรง.พเยีย
ตัวละครในรามเกียรติ์
อ
หนุมาน
อี.อาร์.เอ. รีมุส

รีมุส (Remus) เป็นชื่อที่ใช้เรียกรถแข่ง ยี่ห้อ อี.อาร์.เอ. (English Racing Automobiles - ERA) รหัส R5B ที่พระวรวงศ์เธอ พระองค์เจ้าพีรพงศ์ภาณุเดช ใช้ขับแข่งในช่วงปี พ.ศ. 2479 เป็นคู่แฝดกับรถ รอมิวลุส รหัส R2B  เป็นรถ อี.อาร์.เอ. คันที่สองในสังกัด คอกหนูขาว (White Mouse team)  ตั้งชื่อตามชื่อของ รอมิวลุส และรีมุส เทพเจ้าโรมันฝาแฝด ผู้ก่อตั้งกรุงโรม
รถคันนี้ใช้เครื่องยนต์ขนาด 1,500 ซีซี 6 สูบ โอเวอร์เฮดวาล์ว ใช้ซุปเปอร์ชาร์จแบบเมเรย์ เจมิสัน  เกียร์เดินหน้า 4 เกียร์  ส่งมอบเมื่อเดือนมีนาคม พ.ศ. 2479 พ่นสีฟ้าพีระเช่นเดียวกับ รอมิวลุส  แต่พ่นสีวงล้อเป็นสีเหลือง ตามสีสัญลักษณ์ของราชยานยนต์สมาคมแห่งสยาม ที่เพิ่งได้รับการรับรองในปีนั้น
พระวรวงศ์เธอ พระองค์เจ้าพีรพงศ์ภาณุเดช ทรงขับรถรีมุส เข้าแข่งขันทั้งสิ้น 8 รายการ  ได้รางวัลชนะเลิศ 1 รายการ ที่สอง 1 รายการ ที่สาม 3 รายการ  ต่อมาพระเจ้าวรวงศ์เธอ พระองค์เจ้าจุลจักรพงษ์ ทรงขายต่อให้กับ โทนี โรลท์ ในปี พ.ศ. 2481  และซื้อรถคันใหม่ หนุมาน รหัส R12B/C ขนาดเครื่องยนต์ 1,500 ซีซี มาใช้งานแทน
ปัจจุบัน รถรีมุสอยู่ในการครอบครองของ Ludovic Lindsay ชาวอังกฤษ 
==สถิติการแข่งขัน==
{|class="wikitable"
!วันที่
!รายการ
!สนาม
!ประเทศ
!รถ
!หมายเลข
!ผลการแข่งขัน
!ชนะเลิศ
!โพเดียม
|- align="center"
| 14 มีนาคม 2479
| Mountain Handicap
| บรูกแลนด์ส
| 
| รีมุส
| 1
| 4 th
|
|
|- align="center"
|
| Mountain Handicap
|
|
| รีมุส
| 3
| 3 rd
|
| Check_mark.svg
|- align="center"
| 4 เมษายน 2479
| B.R.D.C. British Empire Trophy
| ดอนิงตันพาร์ก
| 
| รีมุส
| 16
| ถอนตัว
|
|
|- align="center"
| 9 พฤษภาคม 2479
| Derby and District Motor Club
| ดอนิงตันพาร์ก
| 
| รีมุส
| 4
| 2 nd
|
| Check_mark.svg
|- align="center"
| 16 พฤษภาคม 2479
| Cork Motor Race
| คอร์ก ไอร์แลนด์
| 
| รีมุส
| 5
| รถเสีย
|
|
|- align="center"
! 12 กรกฎาคม 2479
! Grand Prix de l'Albigeois
! อาลบี ฝรั่งเศส
! 
! รีมุส
! 10
! 1 st
| Check_mark.svg
| Check_mark.svg
|- align="center"
| 3 สิงหาคม 2479
| Limerick Grand Prix
| ลีเมริค ไอร์แลนด์
| 
| รีมุส
| 2
| รถชน
|
|
|- align="center"
| 29 สิงหาคม 2479
| J.C.C. 200 Miles
| ดอนิงตันพาร์ก
| 
| รีมุส
| 20
| รถเสีย
|
|
|}
==ดูเพิ่ม==

อี.อาร์.เอ. รอมิวลุส
อี.อาร์.เอ. หนุมาน
==อ้างอิง==
รถแข่ง